b'\n_START_ARTICLE_\nBela (potok) - Koro\xc5\xa1ka Bela\n_START_PARAGRAPH_\nBela je potok, ki te\xc4\x8de po dolini Bela in se pod vasjo Koro\xc5\xa1ka Bela (v Strugah) kot levi pritok izlije v Savo Dolinko. Ima \xc5\xa1tevilne pritoke, ve\xc4\x8dina teh pritokov ima zelo nestalen pretok, le trije pa so potoki z mo\xc4\x8dnim stalnim in dokaj enakomernim pretokom. To so Stamarski potok, potok \xc4\x8cikla in pa potok Urbas. Potok Bela se v dolini Bela za\xc4\x8dne kot nestalen poto\xc4\x8dek, ki izvira pod Vi\xc5\xa1evnikom. Pod Dilami vanj kot njegov desni pritok prite\xc4\x8de potok Urbas, od tam naprej pa ima potok Bela mo\xc4\x8dan stalen in dokaj enakomernem pretok. Nekateri menijo, da je voda, ki od izvira Urbas te\xc4\x8de v dolino \xc5\xbee potok Bela, spet drugi pa pravijo, da od izvira navzdol te\xc4\x8de najprej potok Urbas in, da \xc5\xa1ele v zgornjem za\xc4\x8detku doline Bela, ni\xc5\xbeje od \xc4\x8crne pe\xc4\x8di, pod Dilami, tam kjer se potoku pridru\xc5\xbeijo \xc5\xa1e drugi pritoki, ta potok zares postane potok Bela. To drugo razlago potrjuje tudi prvotno ime potoka, ki pravi, da je Urbas UrBach, prvotni potok torej. Tako so o\xc4\x8ditno menili tudi nekdaj. - Skozi dolino Bela naj bi po ljudskem izro\xc4\x8dilu nekdaj (pred letom 1384 /"belja\xc5\xa1ki potres" /\xc2\xa0?) tekel le studen\xc4\x8dek, to je voda od izvira Urbas. _NEWLINE_Potok \xc4\x8cikla prite\xc4\x8de v potok Bela kot njegov desni pritok in sicer med Krnico in Koni\xc4\x8devim stanom. Stamarski potok pa kot desni pritok potoka Bela vanj prite\xc4\x8de \xc5\xa1e nekoliko ni\xc5\xbeje in sicer med Koni\xc4\x8devim stanom in Pediceljnovo skalo. - Del vode iz doline Bela se zbira v vodnem zajetju za vas Koro\xc5\xa1ka Bela, vendar pa to zajetje ni na potoku \xc4\x8cikla. Obstajata pa tudi dve opu\xc5\xa1\xc4\x8deni vodni zajetji, eno ob soto\xc4\x8dju Bele in \xc4\x8cikle, drugo pa precej vi\xc5\xa1je v skalni grapi potoka \xc4\x8cikla'